Vasta 18-vuotiasta naista epäillään kylmäverisestä murhasta, jonka motiivina oli tuntemattoman miehen tarjoama raha.

Video teinipoikien oikeudenkäynnistä. cnn

Alaskalaisvalamiehistö on nostanut syytteet muun muassa murhasta kuutta henkilöä vastaan, oikeuden dokumenteista käy ilmi. Poliisin mukaan päätekijät ovat paikallinen Denali Brehmer ja indianalainen Darin Schilmiller.

Denali Brehmer huijattiin juonimaan kylmäverinen murha. ZUMAWIRE / MVPHOTOS

Teon taustat ovat hyytäviä. Schilmiller oli tavannut Brehmerin netissä ja esiintynyt Tyler-nimisenä miljonäärinä. Hän oli tarjonnut Brehmerille yhdeksän miljoonaa dollaria, jos tämä murhaisi ja mahdollisesti raiskaisi jonkun ja lähettäisi hänelle kuvia ja videoita teosta.

Brehmer tarttui syöttiin. Hän sai puhuttua mukaansa neljä ystäväänsä, joiden kanssa hän sai huijattua yhden ”parhaista ystävistään”, 19-vuotiaan Cynthia Hoffmanin syrjäiselle patikointireitille Anchoragen lähellä.

Hän saattoi valikoitua uhriksi siitä syystä, että hänellä oli kehitysvamma ja hän oli perheensä mukaan älyllisesti noin 12-vuotiaan tasolla.

Hoffman sidottiin ilmastointiteipillä ja häntä ammuttiin kerran päähän. Liipasimesta veti poliisin mukaan 16-vuotias poika, Kayden McIntosh, joka käytti tekoon Brehmerin omistamaa asetta. Brehmer kommunikoi koko ajan Schilmillerin kanssa ja lähetti tälle kuvia ja videoita Snapchatin kautta.

Uhrinsa tekijät upottivat jokeen. Teko tapahtui 2. kesäkuuta ja Hoffmanin ruumis löydettiin kahta päivää myöhemmin.

Surmatyön jälkeen Schilmiller ilmeisesti alkoi kiristää Brehmeriä, että tämä käyttäisi nuoria tyttöjä seksuaalisesti hyväkseen ja lähettäisi teoista hänelle videoita. Brehmer myös teki niin. Mahdolliset uhrit olivat 8- tai 9-vuotias tyttö ja 15-vuotias tyttö. Jälkimmäisestä teosta poliisin tutkijat ovat myös löytäneet videon Brehmerin puhelimelta.

Molemmat saivat tiistaina tukun syytteitä lapsipornoon liittyen ja lasten hyväksikäytöstä.

Muut syytetyt ovat 19-vuotias Caleb Leyland, jolle oli luvattu puoli miljoonaa auton lainaamisesta, sekä kaksi alaikäistä, joiden nimiä ei ole kerrottu julkisuuteen. Kuusikkoon kohdistuu myös syyte salaliitosta murhaan eli murhan suunnittelu useamman henkilön kesken. Lisäksi kahta henkilöä syytetään taposta. Kaikista murhaan liittyvistä syytekohdista voidaan tuomita 99 vuoden vankeusrangaistus.